CELEX: 62014TN0167
Language: el
Date: 2014-03-13 00:00:00
Title: Υπόθεση T-167/14: Προσφυγή της 13ης Μαρτίου 2014 — Søndagsavisen κατά Επιτροπής

14.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/13
            
         Προσφυγή της 13ης Μαρτίου 2014 — Søndagsavisen κατά Επιτροπής
   (Υπόθεση T-167/14)
   2014/C 223/17
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Søndagsavisen A/S (Søborg, Δανία) (εκπρόσωποι: M. Honoré και C. Fornø, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής, της 20ής Νοεμβρίου 2013, να μην εγείρει αντιρρήσεις όσον αφορά το καθεστώς ενισχύσεων που εφαρμόζει το Βασίλειο της Δανίας υπέρ της παραγωγής και την καινοτομίας στον χώρο του γραπτού τύπου (υπόθεση SA.36366);
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα είναι επιχείρηση ανταγωνίστρια της δικαιούχου της ενισχύσεως, διατείνεται δε ότι η Επιτροπή όφειλε να διαπιστώσει ότι ο συμβατός χαρακτήρας του κοινοποιηθέντος μέτρου ενισχύσεως με την εσωτερική αγορά ήγειρε αμφιβολίες και, ως εκ τούτου, έπρεπε να κινηθεί η επίσημη διαδικασία ελέγχου, κατ’ εφαρμογήν του άρθρου 108, παράγραφος 2, ΣΛΕΕ και του άρθρου 4, παράγραφος 4, του κανονισμού περί διαδικασίας (1). Παραλείποντας να πράξει κάτι τέτοιο, η Επιτροπή υπέπεσε σε προσβολή των δικαιωμάτων περί διαδικασίας που αντλεί η προσφεύγουσα από το άρθρο 108, παράγραφος 2, ΣΛΕΕ.
   Προς στήριξη της απόψεώς της περί του ότι υφίστανται σοβαρές αμφιβολίες για τον συμβατό χαρακτήρα του μέτρου με την εσωτερική αγορά, η προσφεύγουσα προβάλλει τρεις λόγους:
   
               —
            
            
               η Επιτροπή παρέλειψε εντελώς να εξετάσει αν το επίμαχο καθεστώς ενισχύσεων είχε ως σκοπό να διασφαλίσει την ενημέρωση των Δανών πολιτών, υποστηρίζοντας κατά τον τρόπο αυτό τη δημοκρατική διαδικασία·
            
         
               —
            
            
               εν πάση περιπτώσει, η προσβαλλόμενη απόφαση ενέχει έλλειψη αιτιολογίας όσον αφορά το κριτήριο περί καταλληλότητας του μέτρου·
            
         
               —
            
            
               η Επιτροπή παρέλειψε να εξετάσει τα αποτελέσματα στρεβλώσεως του ανταγωνισμού μεταξύ δωρεάν εντύπων, αφενός, και εντύπων για τα οποία απαιτείται η καταβολή τιμήματος, αφετέρου, που προκαλεί το επίμαχο καθεστώς ενισχύσεων.
            
         
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, περί λεπτομερών κανόνων για την εφαρμογή του άρθρου 108 της Συνθήκης για τη Λειτουργία της Ευρωπαϊκής Ένωσης (ΕΕ L 83, σ. 1).